پھول والوں کی سیر

پھول والوں کی سیر یعنی پھول والوں کا جلوس دہلی کے پھول فروشوں کا ایک سالانہ تہوار ہے۔ اس کا جشن تین دن ہوتا ہے۔ یہ دہلی اور مہرولی کے علاقے میں برسات کے موسم کے بعد ستمبر کے مہینے میں منعقد ہوتا ہے۔ یہ تہوار دہلی کے مذہبی اتحاد کی ایک مثال ہے۔
اس غیر مذہبی تہوار میں جلوس کے ساتھ بڑے بڑے پنکھے پکڑے لوگ یوگ مایا مندرکی طرف چلتے ہیں اور ان کے آگے آگے شہنائی بجانے والے اور رقص کرنے والے ہوتے ہیں، مہرولی بازار سے گزر کر وہ صوفی خواجہ بختیار کاکی کے مزار تک جاتے ہیں۔ 
یہ تین روزہ تہوار "سیر گل فروشاں" کے نام سے بھی مشہور ہے، اس تہوار میں پھول فروش اچھے پھول موسم کی دعائیں مانگتے ہیں اور مزاروں پر پنکھوں کے چڑھاوے چڑھاتے ہیں۔  ۔ 

اسے مغل دور میں شروع کیا گیا مگر اب ہندوستان کا وزیر اعظم اس کا مرکزی سرپرست ہوتا ہے؛ جواہر لعل نہرو نے اس تہرو کو 1962 میں دوبارہ زندہ کیا تھا۔ تازہ اضافوں میں ہندوستان کی مختلف ریاستوں سے ثقافتی ٹولوں کا مہرولی کے جہاز محل کے مقام پر رقص، گانا اور ڈرامے کا انعقاد ہے جو اس تہوار کو مقامی ہم آہنگی سے آگے بڑھ کر قومی یکجہتی تک لے جاتا ہے۔   ۔ 

یہ تہوار جنگ آزادی 1857 کے بعد بھی جاری رہا مگر برطانوی راج نے 1942 میں اس پر مہاتما گاندھی کی ہندوستان چھوڑ دو تحریک کے دوران پابندی لگا دی تاکہ وہ "تقسیم اور حکومت" کے اصول پر کاربند رہیں۔

حوالہ جات

بیرونی روابط 
 Phool Walon Ki Sair, Official website
 Phool Walon Ki Sair
 Info and discussion Phool Walon Ki Sair
 Hindu-Muslim Flower Fest at دی ٹائمز آف انڈیا.
 
1812ء میں قائم شدہ تہوار
بھارت کے تہوار
مہرؤلی
برطانوی ہند میں 1812ء کی تاسیسات
دہلی میں مذہب
دہلی میں تہوار